11/12/2019 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Ampliación do prazo de execución do “Programa DP0034, de subvencións a concellos da provincia da Coruña para a realización de actividades en materia de medio ambiente no ano 2019”

Resolución da Presidencia núm.44265/2019, do 5 de decembro, pola que se avoca a competencia delegada na Xunta de Goberno da Deputación Provincial da Coruña (RP n.º 16.643/2015, do 30 de xullo), e se modifican as bases específicas do “Programa DP0034, de subvencións a concellos da provincia da Coruña para a realización de actividades en materia de medio ambiente no ano 2019”, cuxo texto se transcribe: “D. VALENTÍN GONZÁLEZ FORMOSO, presidente da Deputación Provincial da Coruña, 1. Visto que mediante acordo da Xunta de Goberno, de data 12.04.2019, se aprobaron as Bases específicas do “Programa DP0034/2019, de subvencións a concellos da provincia da Coruña para a realización de actividades en materia de medio ambiente no ano 2019” (BOP 73, do 16.04.2019); 2. Visto que as bases específicas do citado programa considera subvencionables, entre outros, os gastos de persoal (base 3.2), sempre que estes deriven de contratos laborais cunha duración mínima de seis meses (parágrafo 3 da base 6). 3. Visto que a RP 3327/2019, do 1 de outubro, pola que se aproba a concesión definitiva das citadas subvencións, foi publicada no BOP 188, do 3 de outubro, cunha demora que dificulta que os concellos podan realizar no presente exercicio 2019 as actuacións subvencionadas nos termos requiridos no mencionado parágrafo 3 da base 6.4. Visto o informe do Servizo de Desenvolvemento Territorial e Medio Ambiente, conformado pola Secretaría Xeral e polo Servizo de Fiscalización e Control Financeiro, RESOLVO: 1.º. Modificar as bases específicas do Programa DP0034/2019, de subvencións a concellos da Provincia da Coruña para a realización de actividades en materia de medio ambiente no ano 2019 (BOP 73, do 16.04.2019), no sentido seguinte: Base 3.1.–Obxecto específico do programa. Onde di: O obxecto do programa é a concesión de subvencións aos concellos da Provincia da Coruña para o financiamento das seguintes actividades durante o ano 2019:. Pasa a dicir: O obxecto do programa é a concesión de subvencións aos concellos da Provincia da Coruña para o financiamento das seguintes actividades durante o ano 2019 e ata o 30.04.2020: … Base 9.–Xustificación e pagamento. Engadir o seguinte apartado: 9.1. Prazo de xustificación. –O prazo para a xustificación das subvencións rematará o día 29 de maio de 2020, ás 14.00 horas.2.º. A presente resolución será sometida á consideración da Xunta de Goberno, na vindeira sesión que realice, para os efectos da súa ratificación. Contra a presente resolución, que pon fin á vía administrativa, pode interpoñerse alternativamente recurso de reposición potestativo, no prazo dun mes, ante o mesmo órgano que dictou o acto, ou recurso contencioso-administrativo, ante o Xulgado do Contencioso-Administrativo da Coruña ou de aquel no que teña o seu domicilio o recurrente, a súa elección, no prazo de dous meses, a partir do día seguinte a aquel no que teña lugar a notificación. Se se optara por interpoñer o recurso de reposición potestativo, non se poderá interpoñer o recurso contencioso-administrativo ata que aquel sexa resolto expresamente ou se produza sa súa desestimación por silencio. Todo isto sen perxuízo de que se exercite cualquera outro recurso que se considere pertinente. A Coruña, 9 de decembro de 2019. O secretario O presidente Asdo.: José Luis Almau Supervía Asdo.: Valentín González Formoso